Laika Rusia-Eropah

Laika Rusia-Eropah ialah nama bagi satu baka anjing pemburu yang berasal dari kawasan berhutan Eropah utara dan Rusia, iaitu salah satu daripada beberapa baka yang dikembangkan daripada laika baka tempatan daripada jenis spits. Laika Rusia-Eropah sendiri bertarikh kembali kepada program pembiakbakaan yang dimulakan pada tahun 1944 oleh E. I. Shereshevsky dari Institut Penyelidikan Sekesatuan untuk Industri Perburuan, di Provinsi Kalinin (kini Tver).

Pengiktirafan baka
Laika Rusia-Eropah diiktiraf oleh Persekutuan Kinologi Antarabangsa dalam Kumpulan Spits dan Jenis Primitf/Seksyen 2: Kumpulan Anjing Pemburu Nordik. Baka ini tersenarai sekali dengan dua lagi baka anjing Rusia, iaitu laika Siberia Timur dan laika Siberia Barat.

Piawaian baka
Laika Rusia-Eropah diperihalkan sebagai anjing bersaiz sederhana dengan jantan yang setinggi kira-kira  pada paras kelasa dan betina yang setinggi kira-kira . Baka ini mempunyai telinga tajam dan ekor sabit yang terangkat ke arah belakang. Perangainya tidak patut agresif. Warnanya boleh terdiri daripada mana-mana warna normal jenis spits tetapi merah dan bintik pada tungkai kurang diingini.

Perangai
Laika Rusia-Eropah ialah baka bersemangat yang menikmati waktu yang diluangkan di hutan. Sebagai pemburu semula jadi yang kerap mengejar buruan ke atas pokok, laika Rusia-Eropah menggunakan salakannya untuk memaklumkan pemburu tentang mana-mana mangsa yang terkandas di pokok (biasanya rakun atau tupai). Laika Rusia-Eropah juga merupakan anjing cemerlang untuk pemburuan itik. Ia mungkin kerap menyalak dengan bebas di dalam rumah juga kerana ia mudah teruja daripada naluri semula jadinya. Laika Rusia-Eropah memiliki kecintaan kuat terhadap manusia dan sesuai sebagai anjing keluarga. Setelah menjalin ikatan dengan seseorang, ia agak kuat menjaga wilayah dan sesuai menjadi anjing penjaga. Ia amat toleran terhadap kanak-kanak, namun bukan terhadap anjing lain yang tidak dikenali atau haiwan lain.

Oleh sebab paras tenaga tingginya dan keinginannya untuk menyenangkan manusianya, laika Rusia-Eropah mendapat banyak manfaat daripada sebarang jenis latihan. Pensosialan patut bermula pada usia muda dan diteruskan sepanjang hayat. Pelatihan kepatuhan atau tugas kerja untuk dilakukan bakal menyemat pegangan tujuan dan senaman kerap yang diperlukan. Dengan pelatihan betul, ia secepatnya dapat menjadi cukup seimbang sebagai anjing keluarga.

Senaman
Sebagai anjing bertenaga dan berderia tajam, laika Rusia-Eropah memerlukan banyak senaman. Sebarang kesempatan untuk berlari dengan bebas dan berburu adalah amat sesuai. Tanpa cukup kegiatan, ia bakal menderitai kebosanan dan mungkin bersikap pemusnah.

Lihat juga
 Senarai baka anjing
 Spits
 Laika

Catatan

Rujukan

Pautan luar




Kategori:Baka anjing
Kategori:Baka anjing berasal dari Rusia
Kategori:Baka anjing berasal dari Kesatuan Soviet
Kategori:Baka FCI
Kategori:Baka spits
Kategori:Anjing pemburu